Unødvendig dæmning Det er spild af tid og penge at fortsætte arbejdet med at undersørge mulighederne for en dæmning på Læsø. Det mener Enhedslistens folketingsmedlem Per Clausen. Per Clausen vil have stoppet planlægningen af den ni kilometer lange dæmning, der evt. skal fungere som færgeleje og fundament for 18 kæmpe-vindmøller. Må ikke skade miljøet Meldingen kommer efter Miljøminister Troels Lund Poulsen understreger, at der kun kan gives tilladelse til dæmningen, hvis den ikke påvirker miljøet væsentligt. Og det gælder både under anlægsarbejdet og på lang sigt. Og så ser Per Clausen ikke noget formål med at fortsætte planlægningen af dæmningen.

Referat:
Per Clausen fra Enhedslisten mener, at planlægningen af dæmningen syd-vest for Læsø skal stoppes.